 Wasiirka Arrimaha Dibadda Somaliland Dr Sacad Cali Shire, oo u waramayWargeyska Geeska Afrika ayaa sidoo kale ka hadlay Wasiirka Qorsheynta Somaliya, ee Gobolka Sanaag yimid, wada hadalada Somaliland iyo Somaliya oo uu sheegay in qorshihii hore la bedelayo iyo dhulkii Raasiga Dekadda Berbera ee uu Madaxweynuhu joojiyey, waxaanu ugu horeyn yidhi isagoo ka hadlaya Wasiirka Qorsheynta Somaliya ee dalka yimid Wasiirka Qorsheynta Somaliya, waanu la soconaa inuu yimid Badhan, balse wuxuu sameeyey xad gudub, wuxuu ka soo talaabay xadkii caalamiga ahaa, ee u dhexeeyey Somaliland iyo Somaliya, arinkaasina waa gardaro badheedh ah, waxaanu keenayaa isku dhac, waxaana uga digaynaa isaga iyo cidii kale ee xadka ka soo talawdaba, inay ka waantoobaan arimahaas keenaya isku dhaca, Caalamkana waxaanu uga dacwoonaynaa gardardaas badheedhka ah, Somaliland xadkeeda xaq bay u leedahay inay daafacado. 